User:Milkplan

Η εταιρία

Η Milkplan είναι μια αμιγώς ελληνική εταιρία η οποία δραστηριοποιείται στους τομείς της κατασκευής και εμπορίας κτηνοτροφικού εξοπλισμού, δεξαμενών μεταφοράς και ψύξης γάλακτος, ψυκτικών συστημάτων και τεχνολογικών εφαρμογών για κτηνοτροφικές μονάδες.

Κατέχει ηγετική θέση στην Ελλάδα και κατατάσσεται μεταξύ των μεγαλύτερων εταιριών της διεθνούς αγοράς κτηνοτροφικού εξοπλισμού με το δίκτυο εξαγωγών της να εκτείνεται σε 78 χώρες παγκοσμίως και το ποσοστό εξαγωγών της να αγγίζει το 85% του κύκλου εργασιών.

Η προτίμηση του κλάδου στη Milkplan είναι άρρηκτα συνδεδεμένη με την ποιότητα των προϊόντων, την αξιοπιστία της εταιρίας, την πελατοκεντρική της προσέγγιση, καθώς και την ιδιαίτερη σημασία που δίνει στην καινοτομία και την ανάπτυξη.

Με συνεχείς επενδύσεις σε υποδομές και ανθρώπινο κεφάλαιο, η Milkplan αναπτύσσει νέα τεχνολογικά προηγμένα προϊόντα και υλοποιεί ειδικά projects απαντώντας στις απαιτήσεις κάθε έργου που χρειάζεται εξατομίκευση και ειδική προσαρμογή.

Με προηγμένη βιομηχανική τεχνογνωσία και πλήρως πιστοποιημένη παραγωγική διαδικασία η Milkplan προσφέρει ολοκληρωμένες λύσεις για την κατασκευή και εύρυθμη λειτουργία μιας σύγχρονης κτηνοτροφικής μονάδας υποστηρίζοντας τον κτηνοτρόφο / γαλακτοπαραγωγό / τυροκόμο σε κάθε προσπάθειά του, από τη διευκόλυνση της καθημερινής του εργασίας μέχρι την ενδυνάμωση του ρυθμού ανάπτυξης της μονάδας του.

Όραμά μας η δική σας επιτυχία

Το όραμά μας είναι να συνεισφέρουμε συνεχώς στην επιτυχία των πελατών μας και να μπορούμε να υποστηρίζουμε την προσπάθειά τους καλύπτοντας κάθε εξειδικευμένη ανάγκη.

Οι αξίες μας

Επιμονή στην ποιότητα

Εστίαση στον πελάτη

Έμφαση στην ευελιξία

Η αποστολή μας

Να σχεδιάζουμε και να παράγουμε προϊόντα υψηλής ποιότητας, αξιοπιστίας, μέγιστης λειτουργικότητας και ανταγωνιστικής τιμής. Να επενδύουμε στην έρευνα και την ανάπτυξη λύσεων προς όφελος των πελατών μας. Να παράγουμε προϊόντα προσαρμοσμένα σε εξειδικευμένες ανάγκες απαντώντας στις προκλήσεις κάθε ειδικού έργου. Να ανταποκρινόμαστε άμεσα στις απαιτήσεις των πελατών μας. Να εξελισσόμαστε και να προσαρμοζόμαστε στις τάσεις της αγοράς. Να στηρίζουμε αδιάκοπα την πρόοδο του πρωτογενή τομέα παραγωγής.